Levi jelentése

Levi jelentése egy dokumentum az Attack on Titan kalandban, amely összefoglalja a második évad első két fejezetének eseményeit, a karakterek halálozását, helyzetüket a cselekményben.

A technikai célja, hogy a potenciális új, vagy visszatérő játékosok jobban átlássák a történéseket, és ne kelljen visszaolvasniuk az összes eseményt.

## Tartalma

"*Tárgy: A Felderítő Egység Speciális Osztagának Rendkívüli Küldetéséről, az Állatszerű Titán nyomában*

*Kelt: 854. július 12. Historia Reiss királynő uralkodásának negyedik éve*

*Nyolc nappal ezelőtt, július 4-én kaptam meg a hírt a titánok feltételezett betöréséről, délnyugati irányból. Az osztagom egy gyakorlatról tért vissza, veterán tagjai: Ymir, Mikasa Ackerman, Armin Arlert, Dib D. Dieb, Reiner Braun, Sasha Braus, Kamilla Evans, Bertolt Hoover, Eren Jaeger, Jean Kirschtein, Mayumi Miura, Kyle Northon, Veronica Ral, Connie Springer, Martha Tyndall. Újoncként ekkor csatlakoztak a speciális osztaghoz: Nicola Gerstmann, Lena Ravensal, Barsan Tymirjazev (aki szabálysértésért magánzárkába került, így nem vehetett részt a küldetésen) és Tina Weinstock. Az eset felderítésére, az érintett falvak felkeresésére és evakuálására kaptunk parancsot Erwin Smith parancsnoktól, Hanji Zoe osztagát jelölték ki, hogy segítsenek a végrehajtásában. Két csoportra oszlottunk, az én vezetésemmel Connie Springer származási helyét kerestük fel, a másik csoport Hanji Zoe vezetése alatt Kamilla Evans falujába tért vissza. A faluban nem találkoztunk halottakkal, nem volt nyoma vérnek, ugyanakkor a lovak is az istállókban álltak, így nem láttuk esélyét a falusiak menekülésének. Springer házán feküdt egy titán, amelynek lábai nem bírhatták el a testsúlyát, és hamarosan azonosítottuk a beosztottam anyjával. Titánná alakulásának oka, körülményei teljesen ismeretlenek, de feltételeztük, hogy a Hanji Zoe osztagvezető által koordinált csoport által megfigyelt állatszerű titán okozhatta az eseményeket. Az általa vezetett csoport és a titán között összecsapásra is sor került, itt Dib D. Dieb életét vesztette. Az állatszerű titán képességei egyelőre ismeretlenek, feltételezzük, hogy alakváltóról van szó.*

*Az Utgart kastélyban felütött ideiglenes táborban egyesültünk az Erwin Smith parancsnok által mozgósított csapatokkal. Hanji Zoe és én jelentést tettünk a parancsnoknál, aki rendkívüli küldetésre adta ki a parancsot, az állatszerű titán követése volt a feladatunk. A küldetés útvonala a Mária Fal területén kívülre vezetett, az út becsült hossza két nap volt. Első pihenőnket az éj leszállta után a Helyőrség egy kiürült szállásán tartottuk, a biztonságosnak ítélt (a Mária fal kilenc évvel ezelőtti betörése során evakuált) Seiler körzetben. Itt több osztag levált rólunk, többek között Mike Zacharias osztagának jelentős része is, ő maga azonban velünk tartott. Második, jóval rövidebb pihenőnket már a falon kívül töltöttük. Az út során a távolsági formáció alkalmazásával sikeresen elkerültük a találkozást a titánokkal, július 7-én azonban erdővel borított területre értünk, és csapdába kerültünk. Titánok taktikai formációt alkalmaztak ellenünk, feltételezésünk szerint ezért is az állatszerű titán felelt. Az itt kialakuló harcban Mike Zacharias életét vesztette. Dan Miura, Mayumi Miura bátyja, a Felderítő Egység halottnak nyilvánított katonája mentette meg az életünket, egy olyan szurdokba juttatva minket, ahol ő maga évekig sikerrel rejtőzött el a titánok elől, miután egyetlenként túlélte Louis Siegel osztagának lemészárlását. Az osztagom egyik újoncát, Tina Weinstockot meglátva pánik lett úrrá rajta, azt állította, a lány is alakváltó, Weinstock ezt tagadta, az osztagom tagjai közül Veronica Ral, aki az elmúlt három évben felügyelt a lányra, kiállt mellette, de valóban tény, hogy Tina Weinstockot eszméletlenül, a falon kívül találták meg. Mikor azonban, még a faluk meglátogatásakor felmerült a gyanú, hogy alakváltó, megvágtam a kezét, erre nem mutatta az alakváltók legtöbbjére jellemző fokozott ütemű gyógyulást. A kialakuló vitát követően az osztagom három tagja, Reiner Braun, Nicola Gerstmann és Bertolt Hoover felfedték magukat, mint árulók, Reiner Braun pedig átalakult a Mária Fal áttörésekor is látott páncélos óriássá. Tina Weinstockot elrabolták, az üldözésük során Erwin Smith parancsnok súlyos sérülést szenvedett, az átváltozással a környékre vonzott titánok miatt pedig három napra a szurdokban rekedtünk. Dan Miura, és társa, egy tizenkét évvel ezelőtt a falakon kívül rekedt férfi, Peter Graves nyújtottak számunkra segítséget a sérülések ellátásában, és a kitörésre való felkészülésben. Dan Miura később visszatért velünk a falak mögé, Peter Graves azonban minden felajánláskor megtagadta a visszatérést. Három nappal később, július 10-én, a kitörés során további két embert veszítettünk, a Hanji Zoe felügyelete alá tartozó Diethert, és az átmenetileg az én felügyeletem alá tartozó Nicolas Moore-t.*

*Ismételten két napos utazással értünk vissza a Rózsa Falhoz, a Seiler körzetben egyesültünk a hátra maradt osztagokkal. Az osztagom további tagjai esetén könnyebb sérülések fordulhattak elő.*

*Kérem jelentésem tudomásul vételét, az itt leírtakért teljes felelősséget vállalok:*

*Levi Ackerman hadnagy, Felderítő Egység"*

## Egyéb

* A jelentés valódi katonai jelentések mintájára készült.